polyglot-tagger/wikipedia-language-snippets-filtered huggingface dataset:
ஆங்கிலேயப் படைத்தலைவர் ஆர்ச்சி போல்டு காம்பெல் தலைமையிலான 10,00 போர் வீரர்கள் , ஆங்கிலேயக் கப்பற்படை துணையுடன், 11 மே 1824ல் பர்மாவின் துறைமுக நகரமான ரங்கூனைக் கைப்பற்றினர். பர்மியர்கள் ரங்கூன் நகரத்தை கைவிட்டு, நகரத்திற்கு வெளியே பத்து மைல் தொலைவில், ஆங்கிலேயர்களை தாக்குவதற்கு நிலை கொண்டனர்.
மலைப் பகுதிகளில் போரிட நன்கு பயிற்சி பெற்ற பர்மியப் படைகள், பிரித்தானியப் படைகளை எளிதாக வெற்றி கொண்டு புறந்தள்ள முடியும் என்ற நிலை இருந்தது. முன்னரே சனவரி 1824ல் பர்மியப் படைத்தலைவர் உசானா, சச்சார் மற்றும் ஜெயந்தியா மலைக் குன்றுகளில், ஆங்கிலேயர்களை எதிர்த்து போரிட்டு வென்றவர்.
மய்யாவதி மிங்யி உ சா என்ற பர்மியப் படைத்தலைவர் தலைமையிலான நான்காயிரம் பர்மியப் படைகள், போரிட்டுக் கொண்டே பிரித்தானியர்களின் வங்காளப் பகுதிகளில் புகுந்து, 17 மே 1824ல் காக்ஸ் பஜார் நகரத்திற்கு வெளியே பத்து மைல் தொலைவில் இருந்த ஆங்கிலேயப் படைகளை வென்றார்
கிபி 1822ல் பர்மியப் பேரரசின் தலைமைப் படைத்தலைவர் மகா பந்துலா, பிரித்தானிய இந்தியாவின் வடகிழக்கு பகுதிகளான மணிப்பூர், அசாம் பகுதிகளை கைப்பற்றி, பிரித்தானிய இந்தியாவுடன் நெடும் எல்லையை உருவாக்கினார்.
பர்மிய ஆக்கிரமிப்புக்கு பயந்த, இந்தியாவின் வடகிழக்கில் இருந்த கச்சார் மற்றும் ஜெயந்தியா பகுதியின் மன்னர்கள், கிழக்கிந்தியக் கம்பெனியுடன் செய்து கொண்ட ஒப்பந்தப்படி, கம்பெனி ஆட்சியினர், கச்சார் மற்றும் ஜெயந்தியாப் பகுதிகளை பர்மியர்களிடமிருந்து காக்க, தங்களது படைவீரர்களை அனுப்பி வைத்தனர்.
பர்மியப் பேரரசுக்கு எதிராக, 1824ல் சச்சார் மற்றும் ஜெயந்தியாப் பகுதிகளில், குரல் எழுப்பிய கிளர்ச்சியாளர்களை ஒடுக்க, பர்மியப் பேரரசு, படைத்தலைவர் மகா உசானா தலைமையில் பெரும் படைகளை அனுப்பியது. பர்மியப் படைகளை ஒடுக்க பிரித்தானியப் பேரரசும் சச்சார் மற்றும் ஜெயந்தியா மலைப் பகுதிகளுக்கு படைகளை அனுப்பியது. அரக்கான் மலைப்பகுதிகளில் இரு படைக்களுக்கு இடையே 5 மார்ச் 1824ல் பெரும் போர் வெடித்தது.
முதல் ஆங்கிலேய-பர்மியப் போரில் பதினைந்தாயிரம் ஐரோப்பிய மற்றும் பர்மியப் படைவீரர்கள் உயிர் இழந்தனர். போரின் நடுவில் சிக்கிய பர்மியக் குடிமக்கள் பலர் இறந்தனர். இப்போரினால் பிரித்தானியப் பேரரசுக்கு 5 முதல் 13 மில்லியன் பவுண்டுகள் இழப்பு ஏற்பட்டது. இப்பெருந்தொகை இழப்பினால், பிரித்தானியக் கிழக்கிந்தியக் கம்பெனியின் நிதி நிலை சீர் கெட்டது.
பின்னர் படைத்தலைவர் மய்யாவதி மிங்யி உ சா படைகள், பர்மியத் தலைமைப் படைத்தலைவர் பந்துலாவின் படைகளுடன் இணைந்து, காக்ஸ் பஜார் நகரத்தை கைப்பற்றினார்கள்.ஆனால் பர்மியர்கள் சிட்டகாங் மற்றும் கொல்கத்தா நகரங்களை சூறையாடினர். இதனால் பயந்த ஆங்கிலேய அரசு, தோற்ற படையினருக்கு உதவ, கொல்கத்தா துறைமுகத்தில் படைகளை குவித்தனர்.
நவம்பரில் பர்மியப் படைத்தலைவர் பந்துலா தலைமையிலான 30,000 பர்மியப் படைவீரர்கள், 10, 000 வீரர்கள் கொண்ட ஆங்கிலேயப் படைகளை எதிர்கொண்டார். பர்மிய பீரங்கிகள் தீக்குண்டுகளை மட்டும் வீசியது. ஆனால் ஆங்கிலேயப் படைகள், வெடித்து சிதறும் பீரங்கி குண்டுகளை வீசியது. ஆங்கிலேயப் படைகள் ராக்கெட் ஏவுகனைகளயுன் போரிட்டனர்.
பர்மாவின் அரக்கான் பகுதியின் பர்மியப் படைத்தலைவர் மகா பந்துலா தலைமையிலான 10,000 தரைப்படை வீரர்கள் மற்றும் 5,00 குதிரைப் படைவீரர்கள், ஆங்கிலேய கம்பெனி படைகளை, சிட்டகாங் மற்றும் சில்ஹெட் என இரண்டு முனைகளில் எதிர் கொண்டனர்.
நவம்பர் 30ம் நாளன்று, பந்துலாவின் கட்டளையின் படி, பர்மியப்படைகள், பிரித்தானியப் படைகளைத் தாக்கினர். டிசம்பர் 7 அன்று, பிரித்தானியப் படைகள், நவீன ராக்கெட் ஏவுகனை போன்ற போர்க்கருவிகளின் துணையுடன், பர்மியப் படைகளை எதிர்கொண்டது.
மேலும் பர்மிய துறைமுகங்களை பிரான்சு நாட்டவர்கள் பயன்படுத்திக் கொள்வதையும், பிரான்சு - பர்மிய நட்புறவைக் கண்டு பொறாமை கொண்ட கம்பெனி ஆட்சியினர் பர்மியர்களுக்கு எதிராக இப்போரை நடத்த முக்கிய காரணமாயிற்று.
பிரித்தானியர்கள், வங்காள மாகாணத்தை விரிவு படுத்தவும், பிரித்தானிய உற்பத்தி பொருட்களுக்கு புதிய சந்தைகளை திறந்து விடவும் இப்போரை வாய்ப்பாக கருதினர்.
கிழக்கிந்தியக் கம்பெனி ஆட்சியாளர்கள் உரிமை கோரும் சிட்டகாங் பகுதியின் சல்புரி தீவுப் பகுதியை, 1823ல் பர்மியப் படைகள் கைப்பற்றியது.
இவரது திருமணம் தாய் செயிச்சென் மற்றும் எசுகெயால் நிச்சயிக்கப்பட்டது. அப்போது இவருக்கு அகவை 10 மற்றும் தெமுசினுக்கு அகவை 9 ஆகும். இதன் பிறகு தெமுசின் இவரது குடும்பத்துடன் தங்கினார். எசுகெயைத் தாதர்கள் உணவு உண்ண அழைத்து நயவஞ்சகமாக விடம் வைத்துக் கொன்றனர். ஆண் இல்லாத குடும்பம் என்ற காரணத்தால் இவரது குடும்பத்தை இவரது நாடோடிக் கூட்டம் ஒதுக்கி வைத்தது. ஆதரவற்ற தன் குடும்பத்தைக் காப்பாற்றத் தெமுசின் புறப்பட்டார். பின் 1178ஆம் ஆண்டில் போர்ட்டேயைக் காணத் தெமுசின் பயணம் செய்தார். தாய் செயிச்செனின் அனுமதியுடன் தெமுசின் போர்ட்டேயையும், அவரது தாயையும் தன் கூடாரத்திற்கு அழைத்துச் சென்றார். தெமுசினின் கூடாரம் செங்குர் ஆற்றின் அருகிலே இருந்தது. போர்ட்டேவுக்கு வரதட்சணையாகக் கருப்பு சேபில் சட்டை கொடுக்கப்பட்டது.
இவர் தெமுசினைத் திருமணம் செய்த பிறகு, மூன்று மெர்கிடுகள் எனப்படும் பழங்குடியினர் விடியற்காலையில் தாக்குதல் நடத்தினர். தெமுசினும், மற்ற ஆண்களும் குதிரைகளில் ஏறித் தப்பினர். குதிரைகள் பற்றாக்குறையால் பெண்களால் தப்ப முடியவில்லை. போர்ட்டே மெர்கிடுகளால் கடத்தப்பட்டார். கி.பி. 1159இல் எசுகெய் ஓவலுனைக் கடத்தியதற்குப் பழிவாங்க இவர் கடத்தப்பட்டார். பல மாதங்களுக்குப் பிறகு தெமுசின் தன் கூட்டளிகள் சமுக்கா மற்றும் வாங் கானின் உதவியுடன் மீட்டார். சில அறிஞர்கள் தெமுசினின் வாழ்க்கையில் முக்கியமான பகுதியாக இதைக் கருதுகின்றனர். ஏனெனில் பிற்காலத்தில் உலகமே நடுங்கிய ஒரு செங்கிஸ் கானாக மாறியதன் ஆரம்பம் இது தான்.
போர்ட்டே எட்டு மாதங்கள் கழித்து மீட்கப்பட்டார். மீட்கப்பட்ட பின் போர்ட்டே ஒரு குழந்தையைப் பெற்றெடுத்தார். அக்குழந்தையின் தந்தை யார் என்ற குழப்பம் ஏற்பட்டது. ஏனெனில் இவர் இன்னொருவருக்கு மனைவியாகக் கொடுக்கப்பட்டிருந்தார். ஆனால் தெமுசின் அக்குழந்தைக்கு சூச்சி என்று பெயரிட்டுத் தன் குடும்பத்துடன் தங்க வைத்தார். தன் மகனாக வளர்த்தார். சூச்சியே செங்கிஸ் கானின் வாரிசாக வேண்டியது. ஆனால் இவரது தந்தை யார் என்ற குழப்பத்தால் இவரது சகோதரர்கள் இவரை ஏற்க மறுத்தனர். சூச்சி உருசியாவை சுமார் 250 வருடங்கள் ஆண்ட தங்க நாடோடிக் கூட்டத்தின் மன்னன் ஆனார்.
போர்ட்டே உசின் கதுன் என்பவர் பிற்காலத்தில் செங்கிஸ் கானாகியத் தெமுசினின் மனைவி ஆவார். இவர் மங்கோலியப் பேரரசின் பேரரசியாக இருந்தார். இவரது இளமைக் காலம் பற்றி அதிகம் தெரியவில்லை. இவர் தெமுசினைத் தன் 17ஆம் அகவையில் திருமணம் செய்து கொண்டார். திருமணத்திற்குப் பிறகு மெர்கிடு பழங்குடியினரால் கடத்தப்பட்டார். இவரை மீட்கத் தெமுசின் தைரியமாக முயன்றதே, அவரது உலகை வெல்லும் முயற்சியின் ஆரம்பமாக இருந்திருக்கலாம் எனக் கருதப்படுகிறது. இவருக்கு நான்கு மகன்கள் மற்றும் ஐந்து மகள்கள் பிறந்தனர்.
போர்ட்டே 1161ஆம் ஆண்டு கொங்கிராடு இனத்தின் ஒலகோனுடு பிரிவில் பிறந்தார். இந்த இனத்தினர் போர்சிசின் இனத்துடன் நட்பாக இருந்தனர். இவரது தந்தை தாய்-செயிச்சென், தாயார் தசோதன் ஆவர். இவர் வெளிர் நிறம் உடையவராகவும், "முகத்தில் வெளிச்சமும் கண்களில் நெருப்பும்" உடையவராகவும் குறிப்பிடப்பட்டுள்ளார்.
செங்கிஸ் கான் பேரரசராக ஆன பிறகு போர்ட்டே பேரரசியானார். செங்கிஸ் கான் போர்களுக்குச் செல்லும்போது அவரது தம்பி தெமுகே மங்கோலியாவை ஆண்டார். போர்ட்டே அவருக்கு ஆலோசனைகள் வழங்கினார். இவரும் ஒரு சில பகுதிகளை ஆண்டார். கெர்லென் ஆற்றுப் பகுதிகள் இவருக்கென ஒதுக்கப்பட்டிருந்தன. இப்பகுதி முதலில் தாதர்கள் வசம் இருந்தது.
போர்ட்டே வெள்ளை நிற ஆடையுடன், தலைமுடிகளில் தங்க நாணயங்களால் அலங்கரிக்கப்பட்டு, கையில் வெள்ளை நிற ஆட்டுக்குட்டியுடன் உள்ளவராகக் காட்டப்படுகிறார். மேலும் இவர் ஒரு வெள்ளைக் குதிரையில் வருபவராகவும் காட்டப்படுகிறார்.
இதன்படி மேலும் இடைவீட்டு அய்யனார் பூர்ண புஷ்கலா தேவியர்களுக்கு ஆடிிபூரம் வெகு விமர்சையாக பக்தர்கள் சூழ அய்யனார் மற்றும் தேவியர்க்கு தட்டு வரிசை சுமந்து வந்து பூர்ண புஷ்கலா தேவியர்களுக்கு வளையல் அணிவித்து பக்தர்கள் அனைவரும் இடைவீட்டு அய்யனார் பூர்ண புஷ்கலா தேவியரின் அருளும் ஆசியும் பெற்று செல்கின்றனர்.
இந்தக் கோவில் 400 முதல் 450 ஆண்டுகள் பழமை நிறைந்தது. சோனகன்விளை கிராமத்தில் .இடை வீட்டு அய்யனார் அழைக்கப்படும் இவர் சிவன் மற்றும் விஷ்ணுவின் மானிட வடிவாக பார்க்கப்படுகிறார். இக்கோவிலில் பௌர்ணமி பூசை, பங்குனி உத்திரம் போன்ற விழாக்கள் நடைபெருகின்றன.
மேலும் இடைவீட்டு அய்யனார் சிவன் மற்றும் விஷ்ணுவின் மானிட வடிவாக பார்கபடுவதால் ஒவ்வொரு ஆண்டும் ஐப்பசி மாதம் வரும் பௌர்ணமி அன்று இடைவீட்டு அய்யனாருக்கு அன்னாபிஷேகம் வெகு சிறப்பாக நடத்தப்படட்டு அங்கு வரும் பக்தர்களுக்கு அன்னதானம் வழங்கப்படுகிறது.
இடை வீட்டு அய்யனார் கோவில் என்பது தூத்துக்குடி மாவட்டத்திலுள்ள அய்யனார் கோவிலாகும். தமிழ் நாட்டிலுள்ள தூத்துக்குடி மாவட்டம் திருச்செந்தூரில் இருந்து 7 கிமீ. தொலைவிலுள்ள சோனகன்விளை என்ற கிராமத்தில் அமைந்துள்ளது.
மூலவர் இடைவீட்டான், இடை வீட்டு அய்யனார், பச்சைத்தண்ணிகாரன் என வேறு பெயர்களிலும் வழங்கப்படுகிறது. இவர் அமர்ந்த நிலையில் பூர்ணம், பொற்கமலம் தேவியருடன் உள்ளார்.
மேற்படி இங்கு எல்லா மாதமும் இடைவீட்டு அய்யனாருக்கு பௌர்ணமி பூஜை நடப்பது போல் அம்மாவாசை பூஜை மிக சிறப்பாக நடைபெற்று வருகிறது.
இதனைத்தோடர்ந்து இலங்கையின் பல முன்னணி இசைக்கலைஞர்களுடன் இணைந்து தனது இசைப்பயணத்தை முன்னெடுத்திருக்கின்றார் மற்றும் தனது குருவான கிரிசான் மகேசனுடன் இணைந்து பணியாற்றிவிட வேண்டும் என்பதே தனது ஒரு முயற்சியின் உச்சகட்டமாக மாற்றிக்கொண்ட இவருக்கு 2015ஆம் ஆண்டுகளின் அதற்கான சந்தர்பங்களும் கிடைக்கப்பெற்றது இதன் பின்னர் தற்போது இவர்களின் ஒருங்கிணைப்பில் 11 சொல்லிசைக்கலைஞர்களைக்கொண்டு ”இலங்கை தமிழன்” என்கிகின்ற பாடல் வெளிவர இருக்கின்றது என்பது குறிப்பிடத்தக்கது.
எம்சி றா என்பவர் இலங்கையை சேர்ந்த சொல்லிசைக்கலைஞர் ஆவார். கிறிசானை தனது இசைத்துறையின் மானசீக குருவாக ஏற்றுக்கொண்டு 2011ம் ஆண்டுகளில் தனது இசைப்பயணத்தை அரம்பித்த இவர் பல மேடைகளில் தனது கால்தடத்தை பதித்து 2013ம் ஆண்டு கொழும்பு தமிழ்சங்கத்தில் தனது நண்பர்களுடன் இணைந்து வெளியிட்ட ”அத்தியாயம்” இறுவட்டின் மூலமாக தனது திறமையை வௌிப்படுத்தனார்.இதன் மூலம் இலங்கையின் சுதந்திர இசைத்துறைக்குள் தனது முதலடியை எடுத்து வைத்தார் .
ஜெஃப்ரி ச.ஹால் ஒரு அமெரிக்க மரபியலர் மற்றும் உயரியலாளர். இவர் பிரான்டிஸ் பல்கலைகழகத்தில் எமிரிட்ஸ் பேராசிரியராக உள்ளார் மற்றும் தற்போது கேம்பிரிட்ச் வசிக்கிறார். ஹால் ஈக்களில் உண்டாகும் காதலூட்டம் மற்றும் நடத்தை ஏற்படும் சீரான மாற்றம் குறித்த நரம்பியல் கூறு பற்றிய ஆய்வுகளை செய்வதற்கு தனது பெரும்பான்மையான நேரத்தை கழித்தார். அவருடைய நரம்பியல் மற்றும் டிராஸாபிலா நடத்தையில் ஏற்படும் மாற்றங்கள் குறித்த ஆய்வுகள் மூலம் அவர் ஒரு முக்கிய் உயிரியல் சம்பந்தமான நிகழ்வை கண்டுபிடித்தார். இந்த ஆய்வுகள் மூலம் உயிரியல் கடிகாரங்கள் மற்றும் நரம்பு மண்டலத்தில் பாலியல் வேறுபாடு அடித்தளங்கள் மீது அத்தியாவசிய வழிமுறைகளை ஏற்படுத்த உதவியது. உயிரியல் துறையில் அவரது புரட்சிகர வேலைக்காக அறிவியல் தேசிய கழகத்திற்காக தேர்ந்தெடுக்கப்பட்டார். மைக்கேல் . யங் மற்றும் மைக்கேல் ரோபாஸ் உடன் இனைந்து ஹால் 2017 ஆம் ஆண்டிற்கான மருத்துவம் மற்றும் உடலியக்கியல்கான நோபல் பரிசு பெற்றார்.
ஜெஃப்ரி ஹால் நியூயார்க் புரூக்லினில் பிறந்தார், வாஷிங்டன் டி.சி. புறநகர் பகுதியில் வளர்ந்தார், அவரது தந்தை அமெரிக்க செனட் செய்திகளை சேகரிக்கும் அசோசியேட்டட் பிரஸ் பத்திரிகைக்கு நிருபராக பணியாற்றினார், ஹாலின் தந்தை, ஜோசப் . ஹால், சமீபத்திய நிகழ்வுகள் தெறிந்துகொள்ள ஹாலை தினசரி பத்திரிக்கைகளை படிப்பதற்கு ஊக்கம் கொடுத்தார். ஒரு நல்ல உயர்நிலைப் பள்ளி மாணவராக ஹால் இருந்தார். எதிர்காலத்தில் மருத்துவத் துறையில் தொடர திட்டமிட்டார். ஹால் 1963 ஆம் ஆண்டில் அஹெர்ஸ்ட் கல்லூரியில் ஒரு இளங்கலைப் பட்டத்தைத் தொடர்ந்தார். ஆயினும், ஒரு இளங்கலை மாணவராக இருந்த காலத்தில், இயல்பாகவே அவருக்கு உயிரியலில் ஆர்வம் இருப்பதை உணர்ந்து கொண்டார்.
பர்மிய பாரம்பரியத்தின் கூற்றுப்படி, இந்த இடத்தில் உள்ள ஒரு மலை மீது, ஈராயிரத்து ஐநூறு ஆண்டுகளுக்கு முன் இந்தியாவில் இருந்து கொண்டுவரப்பட்ட புத்தரின் சிலையை வரவேற்பதற்காக ஆயிரம் ஆயிரம் இராணுவ வீரர்கள், தற்போது தூபி உள்ள இடத்தில் அணிவகுத்து புத்தரின் சிலைக்கு மரியாதை செய்தனர். தூபிக் கட்டிடத்தின் பண்டைய வரலாற்றைப் பற்றிய ஒரு புத்தகம் பௌத்த மன்னர் சிஹாதிபா தனது அமைச்சர்களில் ஒருவரிடம் புத்தரின் முடியும் மற்றும் சிலைகளும் கொடுத்தார். அந்த அமைச்சர், அவரது நற்குணத்திற்கும் விசுவாசத்திற்கும் புகழ்பெற்றவர். அவர் ஒரு புகழ்பெற்ற மதத் தலைவரிடம் ஆலோசனைப் பெற்றார். அந்த மதகுருவின் ஆலோசனைப்படி, சவேடகன் அடுக்குத் தூபி இருந்து சுமார் ஆயிரம் டார்ஸ் தொலைவில், தென்கிழக்குத் திசையில் புனிதமான புத்தரின் நினைவுச்சின்னங்களை தற்போது இருக்கும் இடத்தில் வைக்கப்பட்டு
பொததாங் அடுக்குத் தூபி மியான்மரில் உள்ள யாங்கன் நகரில், ஆற்றங்கரை அருகில் அமைந்துள்ள பிரபலமான பெளத்த ஆலயம். பொதாதங் என்றும் அழைக்கப்படுகிறது. பொததாங் என்றால் ஆயிரம் வீரர்கள் என்பது பொருளாகும். இந்தத் தூபி 2500 ஆண்டுகளுக்கு முன்னர் மோன் இனத்தவரால் சவேடகன் அடுக்குத் தூபி அமைக்கப்பட்ட அதே காலத்தில் அமைக்கப்பட்டது. இந்தத் தூபி மோன் மொழியில் கயிக்-டி-அட் என அறியப்படுகிறது. தூபியின் உள்ளே வெற்றிடமாக உள்ளது மேலும் கெளதம் புத்தரின் புனித முடிகள் இங்கு இருப்பதால் புனிதத் தலமாகவும் உள்ளது.
இரகசிய அறையில் இருந்து தோண்டியெடுக்கப்பட்ட மண்பாண்ட சிற்பங்களில் ஒன்று புத்தரின் திருஉருவம் கொண்டிருக்கிறது, இது காலத்தாலும் மற்றும் ஈரப்பதத்தினால் பாதிக்கப்பட்டிருந்தாலும் இந்தச் சிற்பம் மிகவும் முக்கியமானது. ஏனென்றால் தென் இந்தியாவில் இருந்து வந்த பிராமணிய எழுத்துக்கள் நெருக்கமாக இருக்கும் எழுத்துகள் அந்தச் சிலையின் பின்புறம் பொறிக்கப்பட்டுள்ளது.
நவம்பர் 8, 1943 அன்று யாங்கன் அருகில் குண்டுகளை வீசி தாக்குதலில் ஈடுபட்ட போது தூபி முற்றிலும் அழிக்கப்பட்டது, தூபி இடிந்து சிதைந்து காணப்பட்டது.
மாவுப்பூச்சி என்பது ஒரு வகைப் பூச்சி ஆகும். இவை ஈரப்பமான, வெப்பமான காலநிலை உள்ள பகுதிகளில் காணப்படுகின்றன. இதில் பலவகையானவை தீங்குயிர்களாக கருதப்படுகின்றன. இவை தாவரங்களில் இருந்து அதன் சாறை உறிஞ்சி வாழ்பவை. இவை பசுமைக் குடில் தாவரங்கள், வீட்டுத் தாவரங்கள் வீட்டில், துணை வெப்பமண்டல மரங்கள் போன்றவற்றிற்கு நோய்ப் பரப்பியாக செயல்படுகிறது. ஒரு தாவரத்தின் மீது மாவுப்பூச்சிகள் எண்ணிக்கையில் அதிகரிக்கும்போது, தாவரங்கள் இறக்க நேரிடலாம்.
உலகின் அனைத்துப் பகுதிகளிலும் மாவுப்பூச்சிகள் உள்ளன. என்றாலும் மிகவும் வெப்பமான பகுதிகளில் மட்டுமே மிகுதியாக காணப்படுகின்றன, மற்றும் குளிர்ந்த நாடுகளில் உள்ள பசுமைக் குடில் மற்றும் பிற கட்டிடங்களில் பரவியுள்ளன. இவை ஆர்க்டிக் அல்லது அண்டார்டிக்கில் காணப்படுவதில்லை, ஒருவேளை ஏதாகினும் கட்டிடங்களில் இருக்கலாம் அதைத் தவிர வேறு எங்கும் இல்லை.
பெண் மாவுப்பூச்சிகளே தாவரச் சாறை உறிஞ்சி வாழ்கின்றன. தாவரப் பிளவுகள், வேர்கள், பழத்தின் அடிப்பகுதிகளில் இருந்து சாறை எடுக்கின்றன. தாவரங்களோடு ஒட்டியிருக்கும் இவை, சாறை எடுக்கும்போது தங்களைப் பாதுகாத்துக்கொள்ள மாவு போன்ற படலத்தைச் சுரக்கின்றன. அதனால் இவை வாழும் தாவரத் தண்டுகள் மாவைப் பூசியது போன்று காணப்படும்.
தாவரங்களில் இருந்து சாறை உறிஞ்சும் மாவுப்பூச்சிகள் அதைத் தேனாக மாற்றுகிறன. இதை எறும்புகள் உணவாகக் கொள்கின்றன. அதேநேரம் மாவுப்பூச்சிகளை ஒரு தாவரத்திலிருந்து மற்றொரு தாவரத்துக்கு எறும்புகளே எடுத்துச் சென்று பரப்புகின்றன. எறும்புகளும் மாவுப்பூச்சிகளும் இப்படி இணக்கமான உறவைப் பராமரிக்கின்றன.
இந்தப் பூச்சிகளில் ஆண் பூச்சிகளுக்கு இறக்கை உண்டு. ஆனால் பெண் பூச்சிகளோ பறக்க முடியாதவை. சில வகை பெண் பூச்சிகள் நடக்கக் கூடியன.
அஸ்ஸாம் மாநிலத்தின் ஜோர்ஹாத்தில் பிறந்த பரியத் ஷில்லாங்கிலும் அஸ்ஸாமின் பல்வேறு தேயிலைத் தோட்டங்களிலும் வளர்ந்தார். ஷில்லாங்கின் லொரேடோ கான்வென்டிலும் அஸ்ஸாம் வேலி பள்ளியிலும் பயின்றார். பின்னார் தில்லி செயின்ட் ஸ்டீஃபன் கல்லூரியிலிருந்து ஆங்கில இளங்கலைப் பட்டமும் , லண்டன் பல்கலைக்கழகத்திலிருந்து கலை மற்றும் தொல்லியலில் முதுகலைப் பட்டமும் பெற்றார். 2010-இல் இவரால் துவங்கப்பட்ட எனும் இணைய இலக்கிய இதழின் ஆசிரியர். , , , போன்ற இந்திய மற்றும் பன்னாட்டு இதழ்களில் இவரது படைப்புகள் வெளியாகியுள்ளன.
2013-இல் இவரது தரையில் படகுகள் எனும் முதல் சிறுகதைத் தொகுதி ஆங்கிலத்தில் எழுதப்பட்ட இளம் எழுத்தாளரின் படைப்புக்கான சாகித்திய அகாதமி விருதையும் சிறந்த புனைவுக்கான கிராஸ்வேர்ட் புக் விருதையும் வென்றது. அதே ஆண்டில் பரிசுககான தேர்வுப் பட்டியலில் இடம் பெற்றது. 2013-ஆம் ஆண்டின் உலகச் சிறுகதை விருதுக்கும், முதல் நூல் விருதுக்கும் தேர்வு செய்யப்பட்ட நூல்கள் பட்டியலில் இடம் பிடித்தது. இவரது கடற்கரை புதினம் இலக்கியப் பரிசுக்கான தேர்வுப்பட்டியலில் இடம்பெற்றது.
ஷில்லாங், சிரபுஞ்சி, அஸ்ஸாம் ஆகிய இடங்களை களனாகக் கொண்ட இவரது கதைகள் வடகிழக்கிந்தியாவில் 1850-களில் தொடங்கி மூன்று நூறாண்டுகளில் ஏற்பட்ட பெரும் மாற்றங்களை மீள் புனைவாக்கம் செய்பவை. நாட்டார் கூறுகளையும் மரபையும் ஊடுபாவாகக் கொண்டு சமூக-அரசியல் நிகழ்வுகளை விரித்துரைக்கும் பரியத்தின் எழுத்துக்கள் மாய யதார்த்தவாதம் சார்ந்தவை என்றும் ஹருகி முரகாமியின் எழுத்துக்களோடு ஒப்பிடத்தக்கவை என்றும் கருதப்படுகிறது. ஜீத் தையில் இவரது எழுத்துக்களை “மறைபொருள் உணர்த்துபவை, அசலானவை” என்று கூறுகிறார்.
தரையில் படகுகள் எனும் இவரது முதல் சிறுகதைத் தொகுதி 2013-ஆம் ஆண்டுக்கான ஆங்கிலத்தில் எழுதப்பட்ட இளம் எழுத்தாளரின் படைப்புக்கான சாகித்திய அகாதமி விருதையும் சிறந்த புனைவுக்கான கிராஸ்வேர்ட் புக் விருதையும் வென்றது. மேகாலயாவைச் சேர்ந்த ஆங்கில எழுத்தாளர்களில் சாகித்ய அகாதமி விருதைப் பெற்ற முதல் எழுத்தாளர் இவர்.
ஆங்கியின் பிரதான ஆறு 91.25 கிலோ மீட்டர் நீளத்துடன் 480 கிமீ² பளப்பளவுடைய நீர்ப்பிடிப்பு பகுதிகளையும் கொண்டுள்ளது. சராசரியாக தினசரி மழை வீழ்ச்சி 132 மிமீ மற்றும் உச்சபட்ச அளவாக 290 மீ³ மழைப்பொழிவும் கொண்டதாகக் கானப்படுகிறது. இந்த ஆறு கிழக்கு ஜாவாவின் போகார் நகரத்தின் திமோர், மென்டாங் டான் சிலெண்டெக் ஆகிய மாவட்டங்களில் உள்ள நிரந்தரமான நீர்ப்பிடிப்பு பகுதிகளுடன் தொடர்பு கொண்டுள்ளதால் எக்காலாத்திலும் வற்றாத ஆறாக உள்ளது. அங்கிருந்து தெற்கு நோக்கிப் தெற்கு தஞ்சாங்ங், தங்கேர்காங், ஜகார்த்தா வழியாகப் பாய்ந்தோடி மேற்கு ஜகார்த்தாவின் பெஞ்சரிஜானின் முவாரா கிராமத்தில் உள்ள முகத்துவாரத்தில் ஜாவா கடலில் கலக்கிறது. மழைக்காலங்களில் இந்த ஆறு பினாங்கு, சிபான்டோ, சிலிடக் , ஜோக்லோ, கெம்பங்கன், ராவா புவாயா, துரி கோசாம்பி மற்றும் செங்கரெங் மாவட்டங்களில் ஆண்டுதோறும் வெள்ளத்தை ஏற்படுத்துகிறது.
16 ஆம் நூற்றாண்டில் ஜகார்த்தாவை ஆட்சி செய்த பந்தன் சுல்தானியத்தைச் சேர்ந்த துபாகசு ஆங்கி என்ற மன்னனின் பெயராக இந்த ஆற்றுக்கு வழங்கப்பட்டிருக்கலாம் என்று கூறப்படுகிறது. மற்றொரு கருத்துப்படி 1740 ல் பத்தாவியா என்ற இடத்தில் நடைபெற்ற 10,000 க்கும் மேற்பட்ட சீன இனத்தவர் டச்சுக் கிழக்கிந்தியக் கம்பனியினரால் படுகொலை செய்யப்பட்டு இந்த ஆற்றில் வீசியெறியப்பட்டனர். ஆங்கி என்பதற்கு ஒக்கியன் மொழியில் சிவப்பு என்று பொருள்படும். ஆதலால் இரத்தம் தோய்ந்த இந்த நிகழ்வைக் குறிக்கும் வகையில் இந்த ஆற்றுக்கு ஆங்கி என்ற பெயர் வந்ததாகவும் கூறப்படுகிறது.
பெரும்பாலாக அயன மழைக்காட்டுக் காலநிலை நிகழும் ஜாவாவின் வடமேற்கு பகுதியில் ஆங்கி ஆறு பாய்கிறது. இப்பகுதியின் ஆண்டு சராசரி வெப்பநிலை 27 நிலவுகிறது. 30 வெப்பநிலையுடன் மிக வெப்பமானதாக மார்ச்சு மாதமும், 26 வெப்பநிலையுடன் மிகக் குளிர்ந்த மாதமாக மே மாதமும் உள்ளன. ஆண்டு சராசரி மழைப்பொழிவு 3674 மிமீ ஆகும். 456 மில்லி மீட்டருடன் மிகவும் அதிகமான மழைப்பொழிவு மாதமாக திசம்பர் மாதமும், 87 மிமீ அளவுடக் செப்டம்பர் மிகக் குறைந்த மழைப்பொழிவு மாதமாக உள்ளது.
ஆங்கி ஆற்றில் மழைக் காலங்களில் ஏற்படும் வெள்ளப்பெருக்கு அதனைத் தொடர்ந்து ஆற்றை ஒட்டி வசிக்கும் மக்கள் சந்திக்கும் பிரச்சிகைள் தொடர்பாக சூ-சி அமைப்பின் ஒத்துழைப்போடு இந்தோனேசியப் பல்கலைக்கழகத்தின் மருத்துவப் புல நுண்ணுயிரியல் துறை ஒரு ஆய்வை மேற்கொண்டது. ஆங்கி ஆற்றின் குடிநீர் தரம் மற்றும் நுண்ணுயிரியல் தொடர்பான ஒரு பல்நோக்கு ஆய்வை மேற்கொள்ள ஆங்கி ஆற்றில் 8 இடங்களில் எடுக்கப்பட்ட மாதிரிகளைச் சோதித்து முடிவுகளை வெளியிட்டுள்ளன.
ஆங்கி ஆறு என்பது இந்தோனேசியாவின் ஜகார்த்தா மாகானத்தில் ஓடும் 91.25 கிலோமீட்டர் நீளமுடைய ஆறு ஆகும். இந்த ஆறு மேற்கு ஜாவாவின் போகார் பகுதியிலிருந்து தங்கெராங் மற்றும் ஜகார்த்தா நகரங்களின் வழியே சென்று செங்காரெங் வடிநிலப் பகுதி வழியாக ஜாவா கடலில் சென்று கலக்கிறது.
நேபாள தேசிய அருங்காட்சியகம் தலைநகர் காத்மாண்டுவில் உள்ள மிகவும் ஈர்ப்பு நிறைந்த இடமாகும். இந்த அருங்காட்சியகமானது நேபாளத்தின் நூற்றாண்டு பழமையான சுற்றுலாத் தலமாகவும் மற்றும் வரலாற்றுச் சின்னமாகவும் அமைந்துள்ளது. நேபாளத்தின் மிகப்பெரிய அருங்காட்சியகமாக இருப்பதனால் நாடு தழுவிய தொல்பொருள் பணி மற்றும் அருங்காட்சியகங்களின் வளர்ச்சியில் முக்கியப் பங்கு வகிக்கிறது. காத்மாண்டுவில் குடியிருப்பவர்களுக்கு, இந்த நினைவுச்சின்னம் நேபாளத்திற்காகப் படைக்களங்களில் போராடிய நினைவுகளிலிருந்து விடுபட உதவுகிறது. இந்த அருங்காட்சியகத்தின் முக்கியமான ஈர்ப்பாக வரலாற்று கலைப்படைப்புகளும் மற்றும் 18-19 ஆம் நூற்றாண்டில் வரலாற்றுரீதியிலான போர்களில் பயன்படுத்தப்பட்ட ஆயுதங்களின் காட்சிப்படுத்தல் ஆகியவை உள்ளன. இந்த அருங்காட்சியகத்தில் சிலைகள், ஓவியங்கள், சுவரோவியங்கள், நாணயங்கள் மற்றும் ஆயுதங்கள் என ஒவ்வொன்றுக்கும் தனித்தனியே அர்ப்பணிக்கப்பட்ட காட்சியகங்கள் உள்ளன.
பிரதம அமைச்சர் ஜத்தா சாம்செர் ஜங் பகதுார் ரானாவால் இந்த காட்சியகமானது மக்களின் பார்வைக்காக 1939 ஆம் ஆண்டின் பிப்ரவரி மாதம் முதல் திறந்து வைக்கப்பட்டது. அவர் நேபாள குடிமக்களிடமிருந்து மிகச்சிறிய கட்டணத்தை இதற்காக வசூலித்து அத்தொகையிலிருந்து கலை மற்றும் ஓவிய அருங்காட்சியகத்திற்காகஒரு கட்டிடத்தை எழுப்பி அதற்கு ”ஜுத்தா ஜடியா கலாசாலை” என்று தனது பெயரைச் சூட்டினார். 1939 ஆம் ஆண்டு பிப்ரவரி மாதம் வரையிலும் இந்த அரிய தொகுப்புகள் கொண்ட காட்சியகமானது, வெளிநாட்டுக் கல்வியாளர்கள், மதிப்புமிகுந்தவர்கள், நேபாள பிரதம அமைச்சரின் சிறப்பு விருந்தினர்கள் ஆகியோரால் மட்டுமே எப்போதாவது பார்வையிடும் ஒரு இடமாக இருந்து வந்துள்ளது. கலைக்காட்சியகமானது 1943 ஆம் ஆண்டு திறக்கப்பட்டுள்ளது. 1967 ஆம் ஆண்டில் மேன்மை தங்கிய மன்னர் மகேந்திரன் என்பவரது ஆட்சிக்காலத்தில் சௌனி சில்கானா என்ற பெயர் மாற்றப்பட்டு நேபாளத்தின் தேசிய அருங்காட்சியகம் என்ற பெயர் சூட்டப்பட்டது.
நேபாள தேசிய அருங்காட்சியகம் 1928 ஆம் ஆண்டில் 19 ஆம் நுாற்றாண்டில் தொடக்கத்தில் கட்டப்பட்ட பழைய கட்டிடம் ஒன்றைப் பயன்படுத்தி நிறுவவப்பட்டது. முன்னதாக, இந்தக் கட்டிடமானது, பிம்சென் தாபா என்ற பிரதம அமைச்சரின் குடியிருப்பாக இருந்தது. இந்தக் கட்டிடத்தில் வெண்கலச் சிலைகளின் சேகரிக்கப்பட்ட தொகுப்பு, பாவ்பா ஓவியங்கள் மற்றும் பிரான்சின் அரசியல் தலைவனாகவும் ஆட்சியாளனாகவும் இருந்த பிரான்சின் முதலாம் நெப்போலியனால் வழங்கப்பட்ட வாள் போன்றவற்றைக் கொண்டிருந்தது. இந்த அருங்காட்சியகமானது ஆயுதக்கிடங்கு எனப் பொருள் தரக்கூடிய ”சௌனி சில்கானா” என்ற பெயரில் அழைக்கப்பட்டது. உண்மையில் அந்த காலகட்டத்தில் இந்த காட்சியகம் நேபாள போர் வரலாற்றில் பயன்படுத்தப்பட்ட துப்பாக்கிவகை ஆயுதங்களையும், பண்டைய உலோக ஆயுதங்களையும் காட்சிப்படுத்தவே பயன்படுத்தப்பட்டது.
இந்த அருங்காட்சியகம் மூன்று கட்டிடங்களைக் கொண்டுள்ளது. அவை, ஜுத்தா ஜ்யாதியா கலாசாலை, புத்தா ஓவிய காட்சியகம் மற்றும் முதன்மை கட்டிடம் ஆகியவை ஆகும். இக்கட்டிடம் இயற்கை வரலாற்றுப் பிரிவையும், (பதப்படுத்தப்பட்ட மிருகங்கள், பதப்படுத்தப்பட்ட வண்ணத்துப் பூச்சிகள் மற்றும் தாவரங்கள்) கலாச்சாரப் பிரிவையும், அஞ்சல் தலைப் பிரிவையும் கொண்டுள்ளது.
இந்த தேசிய அருங்காட்சியகமானது, நேபாளத்தின் கலாச்சாரம், சுற்றுலா மற்றும் குடிமை வான்வழிப்போக்குவரத்துத் துறையின் கீழ் வருகிறது. இந்த அருங்காட்சியகம் நேபாள மக்களின் கடந்த கால மற்றும் நிகழ் கால மரபுகளை சித்தரித்துக் காட்டும் நடைமுறைப் பயன்பாட்டைக் கொண்டுள்ளது.
நேபாள மாநிலங்களின் சட்டமன்றத் தேர்தல்கள், 2017, நேபாளம், ஓரவையுடன் கூடிய ஏழு மாநில சட்டமன்றங்களைக் கொண்டுள்ளது. இந்த ஏழு மாநிலங்களின் 550 சட்டமன்ற உறுப்பினர்களில்,
மாநில சட்டமன்றத் தேர்தல் வாக்கு எண்ணிக்கை 7 டிசம்பர் 2017ல் தொடங்கியது. முழு வாக்கு எண்ணிக்கை முடிவுகள் டிசம்பர், 2017க்குள் வெளிவரும். தற்போதைய வாக்கு எண்ணிக்கை நிலவரப்படி, ஆளும் மார்க்சிஸ்ட்-லெனினிஸ்ட் ஒன்றியம் மற்றும் மாவோயிஸ்ட் மைய கூட்டணிக் கட்சி வேட்பாளர்கள் பெரும்பாலான தொகுதிகளில் முன்னிலை வகிக்கின்றனர். இரண்டாவதாக நேபாளி காங்கிரஸ் கூட்டணி உள்ளது.
மார்க்சிஸ்ட்-லெனினிஸ்ட் ஒன்றியம் - மாவோயிஸ்ட் மையம் தலைமையிலான இடதுசாரி முன்னணி கட்சிகள், ஏழு நேபாள மாநிலங்களின் சட்டமன்ற நேரடித் தேர்தல் முறையிலும், விகிதாசாரப் பிரதிநிதித்துவத் தேர்தல் முறையிலும் பெருவாரியாக இடங்களைக் கைப்பற்றியுள்ளது. நேபாளி காங்கிரஸ் தலைமையிலான ஜனநாயகக் கூட்டணி இரண்டாவது இடத்தில் உள்ளது.
நேபாள சட்டமன்ற உறுப்பினர்களின் பதவிக் காலம் ஐந்தாண்டுகள் ஆகும். மாநிலங்களின் பெரும்பான்மையான சட்டமன்ற உறுப்பினர்களின் ஆதரவுடன் மாநில முதலமைச்சர் தேர்வு செய்யப்படுவார்.
கிராபோர்டின் முதன்மையான ஆராய்ச்சி ஆர்வங்கள் -கதிர் வானியலை ஒளியியல், அகச்சிவப்புக் கதிரண்மை நோக்கீடுகளுடன் இணைவாக்கி பெரும்பொருண்மைப் பால்வெளிகளின் இயற்பியல் நிகழ்வுகளை பால்வெளிக் கொத்துகளின் அகட்டில் ஆய்வதாகும். குறிப்பாக, இவர் சூடான கொத்தக ஊடகம், வெதுப்பான மின்னணுவாக்கப் படலங்கள், தண்மூலக்கூற்று முகில்கள், விண்மீன் உருகாக்கம், பால்வெளிகளின் மைய மீப்பொருண்மைக் கருந்துளையில் இருந்து வெளியே பாயும் கதிர்மின்மக் குழம்பு ஆகியவற்றிடையே நிகழும் சிக்கலான ஊடாட்டங்களை அறிவதற்கான நோக்கீடுகளை மேற்கொள்கிறார்."
இவர் பல முதுமுனைவர் ஆய்வுநல்கைகளையும் ஆராய்ச்சிக்கான ஆஅய்வுந்ல்கைகளையும் ஆக்சுபோர்டு பால்லியோல் கல்லுரியிலும் வானியல் நிறுவனத்திலும் கேம்பிரிட்ஜ் டிரினிட்டி முற்றத்திலும் கேம்பிரிட்ஜ் நியூகாம் கல்லூரியிலும் பெற்று ஆய்வில் தொடர்ந்து ஈடுபட்டார். இவர் 1996 இல் இருந்து 2007 வரை அரசு கழகத்தின் ஆராய்ச்சி ஆய்வுறுப்பினர் தகைமையைப் பெற்றார்.
இவர் 2004 இல் கேம்பிரிட்ஜ் இம்மானுவேல் கல்லூரி விரிவுரையாளராகவும் அய்வுறுப்பினராகவும் சேர்ந்தார். அங்கு இப்போது இவர் இயற்பியல்சார் புலங்களின் இளவல்பட்டச் சேர்க்கைக்கான பயிற்றுநராகவும் உள்ளார். இப்பதவியில் 2005 இல் கூடுதலாக ஏற்ற வானியல் நிறுவனத்தின் மக்கள் பரப்புரை அலுவலர் பதவியுடன் இணைந்தே பணிபுரிந்துவருகிறார்.
கரோலின் சுசான் கிராபோர்டு ஒரு பிரித்தானிய அறிவியல் பரப்புரையாளரும் வானியற்பியல் ஆய்வாளரும் விரிவுரையாளரும் கேம்பிரிட்ஜ் வானியல் நிறுவனத்திலும் இம்மானிவேல் கல்லூரியிலும் பணிபுரியும் பொதுமக்கள் வானியலாளரும் ஆவார்.
இவர் கேம்பிரிட்ஜ் நியூகாம் கல்லூரியில் 1985 இல் கணிதவியலில் கலையிளவல் பட்டம் பெற்றார். இவர் 1988 இல் தன் முனைவர் பட்டத்தை நியூகாம் கல்லூரியிலும் கேம்பிரிட்ஜ் பல்கலைக்கழகத்தின் கேம்பிரிட்ஜ் வானியல் கழகத்திலும் பெற்றார்.
இவர் 2011 முதல் 2015 வரை கிரெழ்சாம் கல்லூரியில் வானியலுக்கான கிரெழ்சாம் பேராசிரியராக இருந்தார். இப்பதவியில் இருந்து இவர் இலண்டன் நகரில் வானியல், வானியற்பியலுக்கான மக்கள் பரப்புரைகளை நிகழ்த்துகிறார்.
துருக்கிஸ்தான், திரான்சோக்சியானா மற்றும் அருகில் இருந்த பகுதிகள் இவரது வழித்தோன்றல்களால் நேரடியாக கட்டுப்படுத்தப்பட்டன. ஆனால் கஷ்கர், யர்கந்த், கோடன், அக்சு மற்றும் தியான் சான் மலைகளின் தெற்கு சரிவுகள் அல்லது மற்றொரு முறையில் கூற வேண்டுமானால் தியான் சான் கோட்டின் தெற்கு பகுதியில் இருந்த மாகாணம் இவரது வழித்தோன்றல்களால் கட்டுப்படுத்தப்படவில்லை. அப்பகுதிகள் கிழக்கு துருக்கிஸ்தான் என்று அழைக்கப்பட்டன. மிர்சா முஹம்மத் ஹைதர் துக்லத்தின் கூற்றுப்படி இந்த மாகாணம் சகத்தாயால் அவரது இறப்பின் போது துக்லத் இனம் அல்லது குடும்பத்திற்கு கொடுக்கப்பட்டது. அம்மக்கள் தூய மங்கோலிய வழித்தோன்றல்களாக கருதப்பட்டனர். மங்கோலியர்களிலேயே உயர்குடி பிரிவாகவும் இருந்தனர். இவ்வாறாக சகதாயி காலத்திலிருந்தே துக்லத்துகள் கிழக்கு துருக்கிஸ்தானின் பல்வேறு மாவட்டங்களுக்கு பரம்பரை தலைவர்களாகவோ அல்லது அமிர்களாகவே ஆக்கப்பட்டனர். இந்த நிகழ்வின் காரணமாகத்தான் சகத்தாயின் ஆட்சிப்பகுதிகள் பிற்காலத்தில் நிரந்தரமாக இரண்டாக ஆயின.